Man ná aand uit vermoorArgieffoto: Nico Strydom Die polisie in die Vrystaat het Maandag ŉ man in hegtenis geneem in verband met die moord op ŉ onbekende man vroeër die oggend. Sers. Martin Xuma, polisiewoordvoerder, het gesê die moord het omstreeks 05:30 in Botshabelo plaasgevind. “ŉ Groep vriende het saam met die onbekende man, vermoedelik 35, van ŉ plaaslike kuierplek af geloop. Op pad huis toe het ŉ bakleiery tussen die onbekende man en een van die groep vriende, ŉ 27-jarige man, uitgebreek,” het Xuma gesê. “Hulle het na bewering oor ŉ meisie baklei, waarna die 27-jarige man glo die slagoffer twee keer in die bors en twee keer in die rug gesteek het.” Die polisie is na die toneel ontbied en het die saak begin ondersoek. Die 27-jarige man is binne ŉ paar uur in hegtenis geneem en moet binnekort in die Botshabelo-landdroshof verskyn op aanklag van moord.